बसंत ऋतु के प्रमुख देवी व देवता कामदेव व रति को भी माना गया है और अधि देवता श्री कृष्ण हैं अतः बसंत पंचमी के दिन काम देव व रति की पूजा का भी विधान है। बसंत ऋतु मे प्रकृति मे एक आकर्षण उत्पन्न होता है जो की कामदेव का ही एक स्वरुप है। भारतीय दर्शन शास्त्र ने काम को भी देव मानकर पूजा की है क्योंकि काम के वगैर जीवन गतिहीन व नीरस है काम नहीं तो सृष्टि नहीं। लेकिन काम देव हैं शैतान नहीं, काम मर्यादित होना चाहिए, शास्त्र सम्मत होना चाहिए उन्मुक्त और अश्लील नहीं। इसी के नियंतरण और रूपांतरण की व्यवस्था का नाम है गृहस्थाश्रम। मर्यादा और शास्त्र आज्ञा से जीवन जीना ही बसंत पंचमी का उदघोष है।